Държавен вестник, бр. 66, 2014 г., стр. 85

БРОЙ  66	
Д Ъ Р Ж А В Е Н  В Е С Т Н И К 	
СТР.  85  
на § 10 от преходните и заключителните разпо­
редби към Закона за изменение и допълнение 
на Закона за водите (ДВ, бр. 103 от 2013 г.). 
§ 6. Първите планове и програми по 
чл. 29, ал. 1 се приемат от министъра на 
регионалното развитие след консултация с 
асоциацията по реда на § 11 от преходните 
и заключителните разпоредби към Закона за 
изменение и допълнение на Закона за водите 
(ДВ, бр. 103 от 2013 г.).
§ 7. (1) Конкурсите по чл. 49, ал. 2 за ли­
цата по чл. 46 – 48 се провеждат в срок до 
една година от влизане в сила на правилника. 
(2) До провеждане на конкурсите по чл. 49, 
ал. 2 съответните длъжности може да се за­
емат от лица, назначени със срочен трудов 
договор или ангажирани като изпълнители 
по договор за услуги.
(3) Лицата по ал. 2 могат да бъдат и слу­
жители в областната администрация или в 
администрацията на общини – членки на 
асоциацията.
(4) В случаите, когато заемат или изпълня­
ват длъжности по чл. 46 – 48, лицата по ал. 2 
трябва да отговарят на съответните изисква­
ния за длъжността, посочени в правилника. 
§ 8. Правилникът влиза в сила от деня 
на обнародването му в „Държавен вестник“. 
Министър:
Десислава Терзиева
5147
МИНИСТЕРСТВО
НА ВЪТРЕШНИТЕ РАБОТИ
НАРЕДБА № 8121з-345
от 25 юли 2014 г.
за определяне на медицинските изисквания 
за работа в Министерството на вътрешните 
работи
Чл. 1. (1) С тази наредба се определят 
медицинските изисквания за работа в Ми­
нистерството на вътрешните работи (МВР) 
за преценка на здравословното състояние 
съобразно специфичните изисквания за фи­
зическо и психическо здраве.
(2) На специализирано медицинско освиде­
телстване по реда на тази наредба подлежат:
1. лицата, кандидатстващи за постъпване 
на държавна служба в МВР на длъжности, 
на които се изпълняват следните дейности: 
охранителна; оперативно-издирвателна; оси­
гуряване на пожарна безопасност и защита 
при пожари, бедствия и извънредни ситуации;
2. лицата, кандидатстващи за постъпване 
на държавна служба в МВР на длъжности, 
на които се изпълняват дейности извън по­
сочените в т. 1;
3. лицата, кандидатстващи за постъпване 
на работа в МВР по трудово правоотношение;
4. лицата, кандидатстващи за курсанти в 
Академията на Министерството на вътреш­
ните работи (АМВР);
5. държавните служители, заемащи длъж­
ности, на които се изпълняват следните дей­
ности: охранителна; оперативно-издирвателна; 
осигуряване на пожарна безопасност и защита 
при пожари, бедствия и извънредни ситуации;
6. държавните служители, заемащи длъж­
ности, на които се изпълняват дейности извън 
посочените в т. 5;
7. курсантите в АМВР.
(3) За лица по ал. 2, т. 1, съответно т. 2, 
се считат и:
1. дипломираните курсанти от висшите 
военни училища, обучавани за нуждите на 
МВР – във връзка с назначаването им на 
държавна служба в МВР;
2. държавните служители в службите за 
сигурност или за обществен ред, в Главна 
дирекция „Изпълнение на наказанията“ и в 
Главна дирекция „Охрана“ към министъра на 
правосъдието – във връзка с назначаването 
им на държавна служба в МВР.
Чл. 2. (1) Медицинските изисквания за 
работа в МВР са изискванията за физическо 
и психическо здраве съгласно „Разписание 
на болестите и физическите недостатъци 
за медицинско освидетелстване за работа в 
Министерството на вътрешните работи“ (при­
ложение № 1), включващо заболяванията по 
Международната класификация на болестите и 
проблемите, свързани със здравето, Х ревизия, 
приета от Световната здравна организация.
(2) Специфичните изисквания за физическо 
развитие (тегло, състояние на слух и зрение) 
се прилагат за лицата по чл. 1, ал. 2, т. 1 и 4.
Чл. 3. (1) Специализираното медицинско 
освидетелстване на лицата по чл. 1, ал. 2 се 
извършва съобразно критериите и нормативи­
те, определени в приложение № 1, от органите 
на медицинската експертиза в МВР:
1. Централната експертна лекарска коми­
сия в Медицинския институт (МИ) на МВР;
2. регионалните експертни лекарски коми­
сии към медицинските служби на МИ – МВР, 
ситуирани в областните дирекции на МВР.
(2) Централната експертна лекарска ко­
мисия издава:
1. експертни заключения за годност за 
работа в МВР на лицата, кандидатстващи за 
заемане на длъжности в структури на МВР 
и техни звена на територията на София-град 
и област София, както и на лицата, канди­
датстващи за курсанти в АМВР; 
2. експертни решения за годност за из­
пълнение на държавната служба в МВР на 
служителите в МВР и курсантите в АМВР;
3. експертни решения за работоспособ­
ността на държавните служители в МВР по 
реда на Наредбата за медицинската експер­
тиза, приета с Постановление № 87 на Ми­